Gedrukte Boeke, Leefstyl, Romanse, Voelgoedboeke
Marc en Natasha weet baie goed dat die passie tussen hulle net tot hartseer kan lei. Hy glo nie in die huwelik nie, sy is pas geskei. As hul harte tog net die memo ook gekry het …
Ayla vind met 'n skok uit sy's swanger. Sy's sedert haar skooljare verlief op Adam, die kroonprins van die Durandt-sakeryk. Maar sy het aan die verkeerde kant van die dorp grootgeword. Aanvanklik lyk die nuus waarmee Ayla die mat onder Adam se voete uitruk na 'n ramp, maar hy besef dat dit eerder as 'n seën gesien moet word.
Brian O'Connor is 'n man wat weet wat hy wil hê én hoe om dit te kry. Hy draai elke vrou om sy pinkie, maar het nog nooit sy hart verloor nie – todat hy Misha Malan ontmoet.
Sonika, 'n loopplankmodel, se lewe verander radikaal ná 'n aslekkasie. Sy ontmoet die plastiese sjirurg, Jacques Aucamp, wat bekend daarvoor is dat hy perfeksie op alle vlakke van sy lewe najaag. Sal hy ooit haar geskende liggaam kan aanvaar en liefkry
Sebastian kom eis Esperanze se plaas op wat haar pa kwansuis vir hom gegee het. In die brief versoek haar pa ook dat hy met Esperanze trou. Maar sy trou net vir liefde.
Dis 'n liefde wat nooit moes gewees het nie – hy is 'n gewone Afrikanerboer uit die Vrystaat, sy is 'n gesofistikeerde Engelse meisie uit Johannesburg. Maar die liefde laat hom nie voorskryf nie; dit vra soms net 'n prys wat 'n mens nie weet of jy dit kan betaal nie.
Joshua het nie nou tyd of lus vir enige afwyking in sy toekomsplanne nie maar die noodlot het duidelik ander idees daaromtrent. Christelle se chaotiese manewales laat hom pens en potjies in die warmwater en buite sy gemaksones beland, en hy kan dit nie help nie maar hy hou daarvan!
Rachelle raak in haar matriekjaar smoorverlief op haar stiefbroer, Jakes; maar sy voel deurentyd asof hy haar skaars kan verdra. Meer as ses jaar verloop voordat sy teruggaan Pretoria toe om vir haar stiefpa te kuier en die ou aantrekkingskrag tussen Rachelle en Jakes vlam weer op. Sy besef gou dat haar lank-gelede verliefdheid nou haar groot liefde is.
Bella kom dikmond op Greyton
aan. Haar oorlede tante se
testament vereis dat sy vir 'n
maand in dié se huis bly om 'n
aardige bedraggie te erf. Bella se
susters het reeds hul onderskeie
maande afgelos en elkeen het 'n
bruidegom losgeslaan. Maar Bella
wil niks met mans te doen hê nie –
veral niks met Wian nie.
Wat gee arrogante Steyn die reg om Lizelle sonder rede te wantrou, beledig en kritiseer? Boonop dwing hy haar terug na Nelslaagte, die plek wat sy nooit weer wou sien nie. As hy net nie so lekker gesoen het nie …
Kiara, 'n suksesvolle skrywer van liefdesromans, se bankbalans lyk beroerd, haar ryding is onbetroubaar, haar persiese kat, Skat, stel haar gedurig in die verleentheid, en sy kry nie 'n held vir haar vurige heldin geskryf nie. Tot sy hom ontmoet …
Luzaan het haar hart vir liefde gesluit nadat Jacques haar in hul matriekjaar soos 'n warm patat gelos het. Nou stuur haar werk haar terug na hom wat sy voorgeneem het om nooit weer te sien nie. Die vraag is, gaan sy ná al die jare vir Jacques vergewe?